19 ሓምለ 2019 መግለጺ ስእሊ, ሓጎስ ኣብርሃ (ዶክተር)፡ ሙሁር ቋንቋታት ትግርኛን ግእዝን ማእኸል ትምህርቲ ጥንታዊት ግሪክ ዝነበረት ከተማ ኣቴንስ፡ ካብ መላእ እታ ሃገር ዝፈለሱ ሰባት፡ ስነ-ኸዋኽብቲ፣ ጂኦሜትሪን ካልኦትን ናይ ፍልስፍና ምህሮታት ይቐስሙላ ነይሮም። ኣብ መብዛሕትኡ ባህልን ኣተሓሳስባን ምዕራባውያን ጽዕንቶ ዘሕደረ'ዩ ተባሂሉ ዝጥቀስ፡ ኣብ 6ይ ክፍለ-ዘመን ዝተቐልቀለ ፍልስፍና'ውን ብግሪካውያን ዝማዕበለ እንትኾን፡ ንኣሪስቶትል ዝመሃረ ፕላቶ ዝብሃል ብሉጽ ተምሃራይ ዝነበሮ ሶቅራጠስ፡ 'ኣቦ ፍልስፍና ግሪክ' ተባሂሉ ይስመ። እዞም ፈላስፋታት ንህይወት፣ ሞትን ዓለምን ዝህቡዎ ትርጉም ብዕድመ ንዝበልጽዎም ሰባት ብምምጓት፡ ዘመናዊ ዝብሉዎ ኣተሓሳስባን ርድኢትን ንምፍጣር ይጽዕሩ ምንባሮም ይግለጽ። ኣብ 16 ክፍለ-ዘመን ብ1592 ዓ.ም ዝተወልደ፡ ኣብ ምድሪ ሓበሻ ኣኽሱም ካብ ሕብረተሰብ እቲ ዘመን ዝተፈለየን ውጽእ ዝበለን ኣተሓሳስባ ዝነበሮ፡ ካብ ድኻ ሓረስታይ ዝተወለደ ዘርኣያእቆብ ዝተብሃለ ፈላስፋ ነይሩ። እዚ ፈላስፋ በቲ እዋን ካብ ዝነበረ ኢትዮጵያዊ ማሕበረሰብ ዝተፈለየ ኣተሓሳስባ ዝነበሮ ብምዃኑ ድማ፡ ዝተፈላለዩ ኤውሮጳውያን ኾኑ ኢትዮጵያውያን ሊቃውንቲ፡ 'ኢትዮጵያዊ ኾይኑ፡ ብኸመይ ከምዚ ዓይነት ኣተሓሳስባ ክህልዎ ይኽእል?'
